สวัสดีค่ะ ประจำเดือน เม.ย มาวันที่25 หาย30 เดือน พค มาวันที่27 หายวันที่ 31 นับรอบเดือนจาก 25 เมษถึง27 พค รวม 33วันปกติไม่ถึง 33 วันค่ะ รอบเดือนจะอยู่ 28-30 วัน ประจำเดือนจะมาอีกทีคือวันที่ 29 มิย ตอนนี้ยังไม่มา วันที่5-6 มิถุนา นอนกับแฟนวันที่ 5 ใส่ถุง วันที่6 หลั่งนอก อาการตอนนี้ คลื่นใส้ตอนเช้า อ่อนเพลีย อยากนอน เหนื่อยง่าย ถ้าตรวจวันที่30 มิย 64 มันจะขึ้น2ขีดมั้ยคะ อยากถามว่ามีโอกาสตั้งครรภ์มั้ยคะ แฟนอยากมี แต่หนูไม่อยากมีค่ะ
สวัสดีค่ะ หากประจำเดือนมาวันที่ 25-30 เม.ย. และอีกครั้งในวันที่ 27-31 พ.ค. เท่ากับมีระยะห่างระหว่างรอบประจำเดือนที่ 32 วัน ซึ่งถือว่าปกติดีค่ะ เพราะโดยปกติ ระยะห่างระหว่างรอบประจำเดือนนั้น จะอยู่ที่ระหว่าง 21-35 วัน ซึ่งในแต่ละรอบเดือน ไม่จำเป้นที่จะต้องเท่ากันค่ะส่วนการมีเพศสัมพันธ์ในวันที่ 5-6 มิ.ย. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ แต่หากได้ใส่ถุงยางอนามัย ร่วมกับการหลั่งนอก โอกาสในการตั้งครรภ์ก็ถือว่ามีน้อยออยู่ค่ะแต่ทั้งนี้ หากประจำเดือนยังไม่มา ก็อาจลองตรวจหาการตั้งครรภ์ดู ซึ่งสามารถที่จะตรวจได้เลยในวันนี้ค่ะ หากตรวจไม่พบ ก็แสดงว่าไม่ได้มีการตั้งครรภ์เกิดขึ้น และอาการคลื่นไส้ อ่อนเพลีย เหนื่อยง่าย ก็อาจเป็นอาการก่อนการมีประจำเดือนมาได้ค่ะ ซึ่งประจำเดือนก็น่าจะมาในเวลาไม่นานนี้ค่ะ